Den ekstra plads skyldes, at tivoliet i år er udskiftet med mindre pladskrævende forlystelser for børn, og de var der traditionen tro hele formiddagen. Knap 3000 skolebørn og lærere har taget i mod tilbuddet fra LandboNord om undervisning og besøg af en landmand i klassen, og derefter et besøg på dyrskuet i dag. - Det er træls, det regner, og det lægger selvfølgelig en dæmper på mange ting, men vi er fortrøstningsfulde og håber, vejrudsigten holder hvad den lover, for så kigger solen meget snart frem, siger Karin Møller Larsen, der er dyrskueansvarlig. Hjørring Dyrskue fortsætter hele dagen i dag og i morgen med knap 900 dyr, en masse landbrugsmaskiner og 4Hs børnedyrskue. Arrangørerne håber på tørvejr og et sted mellem 27.000 og 28.000 besøgende til årets Hjørring Dyrskue fredag og lørdag.

Referat:
Hjørring Dyrskue blev fredag morgen åbnet i rusk og regn, men med så godt som udsolgt på alle stande, og det er selv om der i år er ekstra 5000 kvadratmeter til rådighed.